הדירה גדולה. ממול לבנין יש פארק די גדול וממש מול הכניסה לבנין גשר להולכי רגל ישירות לטיילת לאורך הנהר. מרחק הליכה נוח לרובע היהודי ולב העיר העתיקה.
יש שלושה חדרי שינה:
החדר שפונה לנוף של הפארק זה הסלון ובו יש תריסים, אבל לא מדובר במזרון זוגי, אלא שני מזרונים צמודים.
החדר שינה השני הוא חדר שינה מרווח עם מיטה זוגית אבל אין שם תריסים, אלא רק וילונות כבדים והנוף הוא הבנין הסמוך.
החדר השלישי הוא קטן ויוצא מהמטבח. לא אידיאלי.
הדירה היתה נקיה באופן מושלם ברמת תחזוקה טובה. חלונות עץ ישנים, אבל חלון כפול שנותן בידוד אקוסטי מעולה.
התקשורת עם המארח מצויינת והמתנו לאח שלו רק דקה בכניסה לבנין.